CELEX: 52017PC0664
Language: hu
Date: 2017-11-15 00:00:00
Title: Ajánlás A TANÁCS HATÁROZATA az Európai Közösség és a Svájci Államszövetség között létrejött, a vasúti és közúti áru- és személyszállításról szóló megállapodásnak az Európai Unió Vasúti Ügynöksége munkájában való svájci államszövetségi részvétel lehetővé tétele érdekében történő módosítására irányuló, a Svájci Államszövetséggel folytatandó tárgyalások megkezdésére a Bizottságnak adott felhatalmazásról

EURÓPAI BIZOTTSÁG
            Brüsszel, 2017.11.15.
            COM(2017) 664 final
            Ajánlás
            A TANÁCS HATÁROZATA
            az Európai Közösség és a Svájci Államszövetség között létrejött, a vasúti és közúti áru- és személyszállításról szóló megállapodásnak az Európai Unió Vasúti Ügynöksége munkájában való svájci államszövetségi részvétel lehetővé tétele érdekében történő módosítására irányuló, a Svájci Államszövetséggel folytatandó tárgyalások megkezdésére a Bizottságnak adott felhatalmazásról 
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               
                  Az Európai Unió Vasúti Ügynökségéről és a 881/2004/EK rendelet hatályon kívül helyezéséről szóló, 2016. május 11-i (EU) 2016/796 európai parlamenti és tanácsi rendelet
                     1
                   75. cikkének (1) bekezdésével összhangban az Európai Unió Vasúti Ügynöksége (a továbbiakban: Ügynökség) nyitott elsősorban az olyan harmadik országok részvételére, amelyek az EUMSZ 218. cikkében megállapított eljárással összhangban megállapodást kötöttek az Unióval arra vonatkozóan, hogy az (EU) 2016/796 rendelet hatálya alá tartozó területen – mindenekelőtt a vasúti biztonság és a vasúti rendszerek kölcsönös átjárhatósága területén – elfogadták és alkalmazzák az uniós jogot vagy az annak megfelelő nemzeti rendelkezéseket.
               
               
                  Az Európai Közösség és a Svájci Államszövetség között létrejött, a vasúti és közúti áru- és személyszállításról szóló, 1999. június 21-i megállapodás (a továbbiakban: szárazföldi közlekedési megállapodás) összehangolt közlekedéspolitikáról rendelkezik a közúti, a vasúti és a kombinált szállítás területén. 
               
               
                  A Svájci Államszövetséggel való együttműködés az évek során fokozódott, és kedvező irányba fejlődött tovább. A Svájci Államszövetség földrajzi elhelyezkedése és jelentős tranzitország mivolta következtében fontos partner a biztonságos és kölcsönösen átjárható európai vasúti térség kialakítása szempontjából. 
               
               
                  A vegyes bizottság 1/2013 számú határozatával
                     2
                   a Svájci Államszövetség elkötelezte magát amellett, hogy a vasúti rendszerek kölcsönös átjárhatósága és a vasúti biztonság területén az idevágó uniós joganyagnak megfelelő jogi rendelkezéseket alkalmaz. A Svájci Államszövetség azóta elfogadta és ténylegesen alkalmazza a szóban forgó rendelkezéseket. A Svájci Államszövetség képviselői megfigyelőként részt vesznek a vasúti rendszer Európai Unión belüli kölcsönös átjárhatóságáról (átdolgozás) szóló, 2016. május 11-i (EU) 2016/797 irányelv
                     3
                   értelmében létrehozott, a vasúti átjárhatósággal és biztonsággal foglalkozó bizottság ülésein. Svájci szakértők ezenkívül megfigyelőként részt vesznek az Európai Unió Vasúti Ügynöksége (az Ügynökség) technikai ülésein. 
               
               
                  A Svájci Államszövetség és az Unió között jelenleg meglévő konstruktív együttműködés még szorosabbra fűzése mindkét fél számára hasznosnak ígérkezik, egyrészről a biztonságos és kölcsönösen átjárható vasúti térség kialakítása szempontjából, másrészről pedig annak biztosítása érdekében, hogy a Svájci Államszövetség továbbra is rendelkezésre bocsáthassa a kölcsönös átjárhatósággal és biztonsággal kapcsolatos szakértelmét. 
               
               
                  Mindezek miatt elvben indokoltnak látszik lehetővé tenni a Svájci Államszövetségnek az Ügynökség tevékenységében való részvételt. A Svájci Államszövetség már 2013-ban kérte részvételének engedélyezését.
               
               
                  A Svájci Államszövetségnek az Ügynökség munkájában való részvételére vonatkozó részletes szabályokat az Ügynökség és a Svájci Államszövetség által kidolgozandó megállapodásban kell meghatározni. Az említett megállapodást az (EU) 2016/796 rendelet 75. cikkének (2) bekezdésében foglaltak szerint a Bizottság és az igazgatótanács jóváhagyását követően az Ügynökségnek alá kell írnia.
               
               
                  Az ilyen megállapodások kidolgozásakor az Ügynökségnek az adott ország és az Unió által kötött, az (EU) 2016/796 rendelet 75. cikkének (1) bekezdésében említett megállapodás megfelelő rendelkezéseivel összhangban kell eljárnia. E megállapodás a Svájci Államszövetség esetében a szárazföldi közlekedési megállapodás. 
               
               
                  Ugyanakkor a szárazföldi közlekedési megállapodás jelenleg hatályos változata nem tartalmaz ilyen témájú rendelkezéseket. Ezért javasolt a szárazföldi közlekedési megállapodás – nemzetközi vasúti közlekedésre vonatkozó rendelkezéseket tartalmazó – III. címét új cikkel kiegészíteni, amely rendelkezik a Svájci Államszövetségnek az Ügynökség munkájában való lehetséges részvételéről.
               
            
            
               •Összhang a szabályozási terület jelenlegi rendelkezéseivel
            
            
               
                  Ezen ajánlás teljes mértékben összhangban áll általában a közös közlekedéspolitikával, azon belül pedig a közös vasútpolitikával. Az ajánlás az (EU) 2016/796 rendeletben foglalt rendelkezésekkel összhangban lehetővé teszi a Svájci Államszövetség számára az Ügynökség munkájában való részvételt. Svájc fontos vasúti folyosók mentén helyezkedik el, továbbá igen fejlett és versenyképes vasúti ágazattal rendelkezik, amely szorosan integrálódott az európai vasúti térségbe.
               
            
            
               •Összhang az Unió egyéb szakpolitikáival
            
            
               
                  Az ajánlás összhangban áll az Unió külpolitikájával. A Svájci Államszövetség és az Unió közötti kapcsolatokat egy sor 1999-ben kötött megállapodás szabályozza; ezek közé tartozik a szárazföldi közlekedési megállapodás is. Az utóbbi célja egyfelől a felek közúti és vasúti személy- és áruszállítási piacainak a másik fél előtti megnyitása, másfelől pedig egy összehangolt közlekedéspolitika alapjainak a lefektetése. 
               
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               
                  Az intézkedés jogalapja az Európai Unió működéséről szóló szerződés 218. cikke. Ez a cikk rendelkezik az Unió és harmadik országok közötti megállapodásokra irányuló tárgyalásokra és az ilyen megállapodások megkötésére alkalmazandó eljárások keretéről.
               
            
         
         
            
               •Arányosság
            
            
               
                  Ezen ajánlás arra vonatkozó javaslatot tartalmaz, hogy a Tanács hatalmazza fel a Bizottságot, hogy tárgyalásokat kezdjen a Svájci Államszövetséggel egy, az 1999. június 21-i szárazföldi közlekedési megállapodás módosítására irányuló megállapodásról. A szóban forgó megállapodás alaprendelkezései kizárólag a két fél újabb kétoldalú megállapodása révén módosíthatók, ezért a javasolt intézkedés arányos.
               
            
            
               •A jogi aktus típusának megválasztása
            
            
               
                  Az Európai Unió működéséről szóló szerződés 218. cikke úgy rendelkezik, hogy a Bizottság ajánlásokat nyújt be a Tanácsnak, amely a tárgyalások megkezdéséről határozatot fogad el.
               
            
            
               3.KÖLTSÉGVETÉSI VONZATOK
            
            
               
                  A Bizottságot a Svájccal folytatandó tárgyalások megkezdésére felhatalmazó jelen ajánlás várhatóan nem lesz közvetlenül hatással a költségvetésre. Az (EU) 2016/796 rendelet 75. cikke értelmében az Ügynökség és a Svájci Államszövetség között olyan megállapodás fog létrejönni, amely meghatározza a Svájci Államszövetségnek az Ügynökség munkájában való részvételére vonatkozó részletes szabályokat, különösen e részvétel jellegét és mértékét. E megállapodás rendelkezéseket tartalmaz a pénzügyi hozzájárulásra és a személyzetre vonatkozóan.
               
            
            
               4.EGYÉB ELEMEK
            
            
               •A javaslat rendelkezéseinek részletes magyarázata
            
            
               
                  Az 1. cikk felhatalmazza a Bizottságot, hogy a Svájci Államszövetséggel tárgyalásokat folytasson a szárazföldi közlekedési megállapodás oly módon történő módosításáról, hogy a jövőben a szóban forgó megállapodás képezhesse az alapját a Svájci Államszövetség részvételének az Ügynökség munkájában.
               
               
                  A 2. cikk az ajánlás mellékletben foglalt tárgyalási irányelvekre hivatkozik.
               
            
            
               Ajánlás
            
            
               A TANÁCS HATÁROZATA
            
            
               az Európai Közösség és a Svájci Államszövetség között létrejött, a vasúti és közúti áru- és személyszállításról szóló megállapodásnak az Európai Unió Vasúti Ügynöksége munkájában való svájci államszövetségi részvétel lehetővé tétele érdekében történő módosítására irányuló, a Svájci Államszövetséggel folytatandó tárgyalások megkezdésére a Bizottságnak adott felhatalmazásról 
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 218. cikke (3) és (4) bekezdésére,
            
            
               tekintettel az Európai Bizottság ajánlására,
            
            
               mivel: 
            
            
               (1)Az Európai Közösség és a Svájci Államszövetség között létrejött, a vasúti és közúti áru- és személyszállításról szóló, 1999. június 21-i megállapodás (a továbbiakban: szárazföldi közlekedési megállapodás) összehangolt közlekedéspolitikáról rendelkezik a közúti, a vasúti és a kombinált szállítás területén. 
            
            
               (2)A Svájci Államszövetséggel való együttműködés az évek során fokozódott, és kedvező irányba fejlődött tovább. A Svájci Államszövetség a vasúti rendszerek kölcsönös átjárhatósága és a vasúti biztonság területén a vonatkozó uniós joganyagnak megfelelő jogi rendelkezéseket fogadott el, és ténylegesen alkalmazza azokat. A Svájci Államszövetség képviselői megfigyelőként részt vesznek a vasúti rendszer Európai Unión belüli kölcsönös átjárhatóságáról (átdolgozás) szóló, 2016. május 11-i (EU) 2016/797 irányelv értelmében létrehozott, a vasúti átjárhatósággal és biztonsággal foglalkozó bizottság ülésein. Svájci szakértők ezenkívül megfigyelőként részt vesznek az Európai Unió Vasúti Ügynöksége (az Ügynökség) technikai ülésein. A Svájci Államszövetség és az Unió közötti együttműködés még szorosabbra fűzése mindkét fél számára hasznosnak ígérkezik, egyrészről a biztonságos és kölcsönösen átjárható vasúti térség kialakítása szempontjából, másrészről pedig annak biztosítása érdekében, hogy a Svájci Államszövetség továbbra is rendelkezésre bocsáthassa a kölcsönös átjárhatósággal és biztonsággal kapcsolatos szakértelmét.
            
            
               (3)Ezért indokolt tárgyalásokat kezdeni a Svájci Államszövetséggel a szárazföldi közlekedési megállapodást azzal a céllal módosító megállapodásról, hogy az lehetővé tegye a Svájci Államszövetség részvételét az Ügynökség munkájában,
            
         
         
            
               ELFOGADTA EZT A HATÁROZATOT: 
            
            
               1. cikk
            
            
               A Tanács felhatalmazza a Bizottságot, hogy az Európai Közösség és a Svájci Államszövetség között létrejött, a vasúti és közúti áru- és személyszállításról szóló, 1999. június 21-i megállapodásnak az Európai Unió Vasúti Ügynöksége munkájában való svájci államszövetségi részvétel lehetővé tétele érdekében történő módosításáról szóló megállapodásról az Unió nevében a Svájci Államszövetséggel tárgyalásokat kezdjen.
            
            
               2. cikk
            
            
               A tárgyalási irányelveket a melléklet tartalmazza.
            
            
               3. cikk
            
            
               Ennek a határozatnak a Bizottság a címzettje.
            
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  HL L 138., 2016.5.26., 1. o.
               
               
                  
                     (2)
                  HL L 352., 2013.12.24., 79. o.
               
               
                  
                     (3)
                  HL L 138., 2016.5.26., 44. o.
               
            
      
    ---documentbreak--- 
      
         
               EURÓPAI BIZOTTSÁG
            Brüsszel, 2017.11.15.
            COM(2017) 664 final
            MELLÉKLET
            AjánlásA TANÁCS HATÁROZATAaz Európai Közösség és a Svájci Államszövetség között létrejött, a vasúti és közúti áru- és személyszállításról szóló megállapodásnak az Európai Unió Vasúti Ügynöksége munkájában való svájci államszövetségi részvétel lehetővé tétele érdekében történő módosítására irányuló, a Svájci Államszövetséggel folytatandó tárgyalások megkezdésére a Bizottságnak adott felhatalmazásról
            
               
         
         
            
               MELLÉKLET
            
            
               a következőhöz:
            
            
            
            
               Tárgyalási irányelvek az Európai Közösség és a Svájci Államszövetség között létrejött, a vasúti és közúti áru- és személyszállításról szóló megállapodásnak az Európai Unió Vasúti Ügynöksége munkájában való svájci államszövetségi részvétel lehetővé tétele érdekében történő módosításáról szóló, a Svájci Államszövetséggel megkötendő megállapodásra irányuló tárgyalásokhoz
            
            
            
               Az Európai Közösség és a Svájci Államszövetség között létrejött, a vasúti és közúti áru- és személyszállításról szóló, 1999. június 21-i megállapodást módosítani kell annak érdekében, hogy a Svájci Államszövetség szavazati jog nélkül és az (EU) 2016/796 rendelet
                  1
                75. cikkének (2) bekezdésével összhangban az Ügynökséggel kidolgozandó megállapodás alapján részt vehessen az Európai Unió Vasúti Ügynökségének munkájában.
            
         
         
            
                  
                     (1)
                  HL L 138., 2016.5.26., 1. o.